CONVOCATÒRIA PER A LA CONCESSIÓ DE SUBVENCIONS PER AL PAGAMENT DE LA TAXA D'OCUPACIÓ DE LA VIA PÚBLICA PARADES MERCAT SETMANAL

Primer. Indicació de l’aprovació de les bases reguladores especifiques i diari oficial on s’han publicat.

Bases reguladores de l’atorgament de subvencions per al pagament de la Taxa d’ocupació de la via pública amb parades del setmanal publicades en el Butlletí Oficial de la Província de Barcelona de data 22 de desembre de 2022 les quals van ser aprovades pel Ple de la corporació en data 13 de desembre de 2022.

Segon. Quantia total màxima de les subvencions a atorgar i consignació pressupostària.

Es destina a la concessió d'aquestes ajudes un import total màxim de 3857,16- euros amb càrrec a la partida pressupostària 07/430/48900

Tercer. Objecte, condicions i finalitat de la convocatòria

L’objecte de la convocatòria és atorgar ajuts a comerciants amb autorització de venda en el mercat setmanal de Puig-reig no vegin agreujada la seva situació, atès que durant l’any 2020 derivada de les mesures preventives i la situació pandèmica Covid 19 es van veure obligats a no poder muntar les parades del mercat setmanal i/o veient reduïdes les ventes en le mercat setmanal de Puig-reig, satisfent igualment de la Taxa d'ocupació de la via pública amb parades del mercat Setmanal.

Quart. Procediment de concessió

El procediment de concessió de les subvencions objecte d’aquesta convocatòria serà el de concurrència competitiva.

Cinquè. Requisits per la sol·licitud, documents que s’ha de presentar amb la sol·licitud i forma d’acreditar els requisits

Podran ser beneficiaris d'aquesta subvenció els titulars d’autoritzacions sobre el domini públic per instal·lar-se al mercat setmanal del municipi de Puig-reig amb autorització vigent i que satisfacin la Taxa corresponent per aquest concepte i que reuneixin els següents requisits: 

a) que no estiguin incursa en cap de les circumstancies previstes a l’article 13 de la Llei 38/2003, de 17 de novembre, general de subvencions.

b) Que estiguin al corrent de pagament amb l’Ajuntament i del compliment de les obligacions tributàries així com de la Seguretat social, o acreditin que han iniciat els tràmits corresponents.

Amb la sol·licitud caldrà presentar adjunta la documentació següent:

· Sol·licitud degudament formalitzada
www.puig-reig.cat - e-mail: ajuntament@puig-reig.cat

· Declaració expressa responsable de no trobar-se en cap de les circumstàncies que enumera l'article 13 de la Llei 38/2003, de 17 de novembre, general de subvencions.
· Còpia del NIF o CIF vigent
· Poders de representació en cas que s'obri en representació i NIF del representant

Sisè. Termini, forma i lloc per a la presentació de sol·licituds i rectificació de defectes o omissions.

6.1. Els interessats han de formalitzar la seva sol·licitud mitjançant instància tipus que es podrà obtenir a la web de l'Ajuntament: www.puig-reig.cat.

6.2. Les sol·licituds s'han de presentar preferentment de forma telemàtica.

6.3. El termini per presentar sol·licituds de subvenció serà de 20 dies naturals a comptar des del dia següent a la publicació de la Convocatòria al Butlletí Oficial de la Província de Barcelona.

6.4 La presentació de la sol·licitud de subvenció pressuposa el coneixement i l’acceptació de les normes que la regulen.

6.5 Si la sol·licitud no reuneix els requisits establerts, no s'hi ajusten els documents aportats o aquests són incomplets, es requerirà a l'interessat perquè, en el termini de deu dies hàbils, esmeni les deficiències detectades i/o adjunti els documents requerits, amb la indicació de que, si no ho fa, es podrà considerar que desisteix de la seva petició, i resoldrà de conformitat.

Setè. Òrgan competent pel a la instrucció i la proposta de concessió

7.1. L’òrgan competent per la instrucció del procediment i la resolució en relació a l’atorgament dels ajuts és la Junta de govern local.

Vuitè. Termini de resolució i de notificació i mitjans de notificació

El termini màxim de resolució de l'atorgament dels ajuts serà d’un mes, a comptar des de l'endemà del termini de finalització de presentació de les sol·licituds. La manca de resolució dins d'aquest termini legitima a l'interessat per entendre desestimada per silenci administratiu la sol·licitud de subvenció.
Resolts l’atorgament dels ajuts aquests seran notificats als interessats.

Novè. Criteris objectius per l’atorgament dels ajuts

La quantia de la subvenció serà del 100% de la quantia de la taxa per l’ocupació de via pública amb parada al mercat setmanal que s’hagi meritat per l’exercici 2022.
En tot cas, l'atorgament de subvencions estarà limitat per la dotació establerta en la convocatòria. No s'atorgaran subvencions quan el límit pressupostari s'hagi esgotat, essent l'ordre d'atorgament el d'entrada en el registre general de l'Ajuntament.

Desè. Import individualitzat dels ajuts

L’import concedit serà del 100% de la quantia de la taxa per l’ocupació de via pública amb parada al mercat setmanal que s’hagi meritat per l’exercici 2022

Onzè. Règim de recursos

La resolució del procediment posa fi a la via administrativa i, contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.

Alternativament, i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.

Puig-reig, 22 de desembre de 2022

L'Alcalde
Josep Maria Altarriba Roca
